Een sterf, een kritiek in Welkom-botsingEen man is dood en ŉ ander ernstig beseer nadat ŉ vragmotor en ‘n bakkie Donderdag op die Odendaalsruspad naby Welkom gebots het. Volgens Chris Botha, ŉ woordvoerder van Netcare 911, het die ongeluk by die Corobrick-kruising plaasgevind. “Die bestuurder van die bakkie is op slag dood, en sy passasier is in ŉ kritieke toestand. Die passasier is op die toneel gestabiliseer en na ŉ plaaslike hospitaal geneem vir verdere mediese sorg,” het Botha gesê. Die bestuurder van die vragmotor is ongedeerd. Die polisie ondersoek die voorval.